மீனத்தில் தாலிகெட்டு

மீனத்தில் தாலிகெட்டு (Meenathil Thalikettu) என்பது 1998 ஆம் ஆண்டு வெளியான இந்திய மலையாள மொழி நகைச்சுவை நாடகத் திரைப்படமாகும்.  இத்திரைப்படத்தை இயக்குநர் ராஜன் சங்கரடி இயக்கியுள்ளார். திரைக்கதையை லால் ஜோஸ் என்பவரின் கதையிலிருந்து ஏ. கே. சாஜன், ஏ. கே. சந்தோஷ் ஆகியோர் எழுதியுள்ளனர்.   திலீப், தேஜாலி கானேகர், திலகன், ஜீனத்,ஜெகதே ஸ்ரீகுமார் ஆகியோர் நடித்துள்ளனர். கதைக்களமானது 23 வயதான ஓமனக்குட்டன், உயர்நிலைப் பள்ளியில் படிக்கும்போது, ஒரு அழுத்தத்தின் கீழ் தனது நண்பரின் சகோதரி மாலுவை திருமணம் செய்ய வேண்டிய கட்டாயத்தில் உள்ளது.

மீனத்தில் தாலிகெட்டு திலீப்புக்கு ஏற்பட்ட ஒரு யோசனையை அடிப்படையாகக் கொண்டது, அதில் "ஒரு பள்ளி மாணவர் சூழ்நிலைகள் காரணமாக திருமணம் செய்து கொள்கிறார்". இது லால் ஜோஸ் எழுதிய கதையின் அடிப்படையில் உருவாக்கப்பட்டது. இத்திரைப்படத்திற்கு இசை அமைத்தவர் ஔசேப்பச்சன் .

இத்திரைப்படம் கன்னடத்தில் கனசினா லோகா (2004) என்ற பெயரில் மறு ஆக்கம் செய்யப்பட்டது.

 கதைக்களம் 
ஓமனக்குட்டனுக்கு 22 வயதாகிறது, இன்னும் உயர்நிலைப் பள்ளியில் படித்துக் கொண்டிருக்கிறார், இது அவரின் தந்தை கோவிந்தனை கோபப்படுத்துகிறது. கோவிந்தனின் நெருங்கிய நண்பரான அவரது ஆசிரியரும் பக்கத்து வீட்டுக்காரருமான கைமல் அவருக்கு எப்போதும் ஆதரவளித்து வருகிறார். ஒரு நாள் ஓமனக்குட்டன் தனது நண்பரின் சகோதரியின் திருமணத்தில் கலந்து கொள்ள தனது தந்தையிடம் அனுமதி பெற கைமலின் உதவியை நாடுகிறார். இவ்வாறு தனது நண்பரான சுதியின் சகோதரியின் திருமணத்திற்குச் செல்லும்போது அவரது வாழ்க்கையில் ஒரு திருப்பம் ஏற்படுகிறது. சில சூழ்நிலைகள் காரணமாகவும் வரதட்சணைப் பிரச்சினை காரணமாகவும் சுதியின் சகோதரி மாலதியின் திருமணம் நிறுத்தப்படுகிறது. ஓமனக்குட்டன் தனது நண்பரின் கௌரவத்திற்காப் போராடுகிறார், ஆனால் சுதியின் மாமாவின் நிர்ப்பந்தம் காரணமாக அவர் மாலதியை திருமணம் செய்து கொள்கிறார். இதனால் ஓமனக்குட்டனின்  தந்தை கோபமடைந்ததால் அவர் வீட்டை விட்டு வெளியேறுகிறார். பின்னர் கைமலின் தலையீட்டால், தனது மனைவியை தனது தாயும் சகோதரியும் குடும்பத்துடன் ஏற்றுக்கொண்டதை ஓமனக்குட்டன் அறிந்துகொள்கிறார். இருப்பினும், கோபமடைந்த கோவிந்தன் தனது மகனையும் மருமகளையும் தனது வீட்டில் தங்க அனுமதிக்கிறார். ஆனால், தனது மகனும் மாலதியும் ஒன்றாக இருப்பதைத் தடுக்க எப்போதும் கண்காணிக்கிறார். அவர் தனது மகனின் கவனத்தை மாலுவிடமிருந்து திசை திருப்ப முயற்சிக்கிறார், ஓமனக்குட்டன் தனது இறுதி வாரியத் தேர்வுகளுக்கு படிக்கும்படி கட்டாயப்படுத்துகிறார். இருப்பினும், ஓமனக்குட்டன் தனது மனைவியுடன் ஒன்றிணைவதில் வெற்றி பெறுகிறார். மாலு கர்ப்பமாகிறார். தனது தந்தையின் விருப்பப்படி தனது குழந்தையை கருக்கலைப்பு செய்ய ஓமனக்குட்டன் ஒப்புக் கொள்ளாததால் ஓமனக்குட்டியும் மாலுவும் வீட்டை விட்டு வெளியேற்றப்படுகிறார்கள். பின்னர் மாலுவைப் பராமரிக்க பல வேலைகளைக் கண்டுபிடித்து, இறுதியாக இருவரும் மாலு 7 மாத கர்ப்பிணியாக இருக்கும் நிலையில் ஒரு சிறிய வீட்டில் குடியேறுகிறார்கள். மாலுவின் சொந்த மாமா, ஒரு கருமி, அவர்களின் நிலைமையைப் பற்றி அறிந்து தெரிந்தே அவர்களைத் தனியாக விட்டுவிடுகிறார். ஒரு நாள் கைமல் அவர்களை ஒரு பரிதாபகரமான சூழ்நிலையில் சந்தித்து கொஞ்சம் பணம் கொடுத்து உதவுகிறார். நேரம் செல்லச் செல்ல மாலுவுக்கு கர்ப்ப வலி ஏற்பட்டு மருத்துவமனையில் அனுமதிக்கப்படுகிறார், ஆனால் ஓமனக்குட்டனால் நிதித் தேவைகளை எதிர்கொள்ள முடியவில்லை. பின்னர் அவர் வெளியே சென்று பணத்திற்காக அலையும் போது பணத்தைத் திருடியதாக தனது எஜமானரின் புகாரின் காரணமாக சிக்கலில் சிக்கிக் கொள்கிறார். பிரச்சினைகளைத் தீர்த்துக் கொண்டு திரும்பி வரும்போது, மருத்துவமனையில் பணம் செலுத்தப்பட்டிருப்பதைக் காண்கிறார். தன்னிடம் இருந்து பெற்ற பணம் அனைத்தும் உண்மையில் ஓமனக்குட்டனின் தந்தை கோவிந்தனிடமிருந்து வந்ததாக கைமல் அவரிடம் கூறுகிறார். பின்னர் மாலு ஒரு குழந்தையைப் பெற்றெடுக்கிறார், அனைவரும் ஒன்றுபடுகிறார்கள்.

 நடிகர்கள் 

 பின்னணி இசை மற்றும் பாடல்கள் 
கிரிஷ் புத்தஞ்சேரி பாடல்களுடன், ஔசேப்பச்சன் இசையமைத்த எட்டு பாடல்கள் படத்தில் இடம் பெற்றுள்ளன.
வ.எண்தலைப்புபாடகர்  1"அரோமலே"கே. ஜே. யேசுதாஸ்2"துரியோரு தாரம்"கே. ஜே. யேசுதாஸ், கே. எஸ். சித்ரா3"துரியோரு தாரம்" (ஃபா) கே. எஸ். சித்ரா4"கானாக்கூட்டின்"எம். ஜி. ஸ்ரீகுமார், ரெஜு ஜோசப்5"மாரிவில்லின்"எம். ஜி. ஸ்ரீகுமார்6"மாரிவில்லின்மெல்"கே. ஜே. யேசுதாஸ், சுஜாதா மோகன்7"ஒரு பூவின்"கே. ஜே. யேசுதாஸ், சுஜாதா மோகன்8"ஒரு பூவின்"சுஜாதா மோகன், குழுவினர்

 மேற்கோள்கள் 

பகுப்பு:1998 திரைப்படங்கள்
பகுப்பு:மலையாளத் திரைப்படங்கள்